
Colectă pentru biserica din Şoimuş. 


La cererea păr. loan Suciu administrator paro- 
chial în Şoimuş (Arhidieceză), prin care arătând gre- 
lele încercări, peste cari a lrecut aceasta parochie, 
unde ura duşmanilor credinţei noastre a devastat su- 
peredificatele bisericeşti, a răpit sesiunea parochială 
dorind, ca prin prigoniri şi momeli să răpească ade- 
vărata credință din inimile credincioşilor, apelează la 
sprijinul şi ajutotul tuturor fiilor bisericii noastre. pen- 
tru refacerea acelei parochii şi în primul rând pentru 
zidirea unei noue biserici, prin aceasta lăsăm, ca în 
ziua de 25 Marlie crt. în bisericile din Dieceza noa- 
siră să se colecteze pentru biserica din Şoimuş. | 

Sumele colectate se vor trimite deadreptul Prea- 
veneratului Ordinariat mitropolitan în Blaj. | 
„Oradea, Şed. Cons. din 12 lnnuarie 1928. 

No. 96-—1928. | 
Ajutorarea studenţilor dela Universitatea 
“din Cluj, 


D-l rector al Universităţii din Cluj cu datul de 


1 lanuarie crt. No. 968 Ne irimite următoarea adresă: 


Prea Sfinţite, Ultimele evenimente dela Cluj şi 
Oradea, mi-au fost un prilej să cuget la câteva mij- 
loace de ușorare a vieţii studenţeşti dela Liniversita- 
tea „Regele Ferdinand 1“ Cluj. 

Consultând şi pe studenţi, am ajuns la conclu- 
zi”, că tinerimea are urgentă nevoie de o „Casă de 
ajutor şi împrumut“ : Imprumut, pentru a interveni în 
perplexităţile celora ce pot întoarce cassei bani obți- 
nui (chiar cu o mică dobândă) ajufor pentru cei ce, 
săraci de acasă, nui pot întoarce (decât poate fa- 
cultativ), după instalarea lor în viaţa productivă. 

Insă tot începutul e greu. Şi începutul nostru 
trebuie să fie chiar mare, pentrucă lipsurile sunt în- 
tr'adevăr mari, pentrucă populaţiunea universitară creşte 
mereu, an de an. 

Copii ai naţiunei, soldaţi ai ei, o parle viilorii 





conducători, ei au dreptul la ajutor în vârsta în care 
se sbai să iasă deasupra. Ajutându-i națiunea se ajută 
pe sine. 

Deaceea întâiul meu apel îl îndrept către Prea 
Sfinţia Ta, rugându-Te: Cu bunătate păintească şi de. 
mângăietor al sufletelor, să hotăreşii cât mai în grabă, 
în acest an în toată eparhia P. Si. Tale o zi de disc 
pentru „Cassa de ajutor şi împrumul“ a studenţimei . 
universitare din Cluj. | 

Am zis:, întâiul care ajută să fie chiar poporul! 
Pentruca toţi ceice vor fi ajutaţi să nu uite niciodată 
că dela popor s'a început cu deplin desinteresatul 
ajutor. | 

Pentru a se şti clar cum se va culege şi cum se 
va administra fondul „Casei de ajutor şi împrumut“ 
adaog: F 

1. Toate ajutoarele se vor trimile direct băncii 
„Albina“ Cluj. 

2. Prima administrare a fondului o va face Se: 
natul Universităţii; apoi delegaţii senatului universitar ; 
apoi îndată ce fondul va începe să funcţioneze, aceşti 
delegaţi, împreună cu preşedinţii societăţilor ştiinţifice 
universitare, sau cu delegaţii aceslora. Primul comitet 
de administraţie aulonomă va elabora regulamentul 
fondului. 

3. Se-va publica anual gestiunea sumară, cu- 
prinzând numele tuturor ajutaţilor şi împrumutaţilor 
dacă se va socoli util. Pe 

4. Comitetului de administraţie ise va adaogi, 
eventual, ua mic comitet de noiabililăţi din Cluj, ales 
de'nceput, de Senatul universitar, apoi primindu-se 
după cum regulamentul va crede de nevoie. | 

Se vor lua astfel toate garanţiile, ca fondul: să 
crească cât mai iute, şi ca banul carității naționale 
si fie întrebuințat cu cea mai severă considerare la 
folosul de dat națiunei, nu numai individului. 

Incheiu rugându-Vă, a şi propaga idea expusă, 
a îndemna la sprijinirea realizării ei; încheiu cu mul- 
țumiri profunde pentru binele cu care cred că ne veţi 
răspunde la acest apel, impus de necesităţi grave şi 
naționale. Rector ss. Bogdan Duică. 

In urma acestei adrese şi având în vedere datorinţa 
ce o are fiecare bun român de a întinde ajutor fiilor 
neamului nostru ajunşi, ca prin studiile lor universitare 
să se pregătească de fiitori conducători ai neamului şi 
ca prin ajutorul lor pe aceştia să-și scape, cel puţin 
în cadrele posibilității, de greutăţile traiului, ca astfel 
ei să se poală dedica pe deplin studiului, prin a- 
ceasta dispunem, ca în ziua de 4 Martie crt. (Dumi- 
neca 1]. a Marelui Post) în toate bisericele Diecezei 


a tt i d a, 


Noastre să se colecieze pentru cassa de ajutor şi îm- 
prumut a studenţilor dela Universitatea din Cluj. 
Conducătorii oficiilor parohiale sumele colectate 
fără amânare le vor transpune oficiilor protopopeşti, 
cari apoi le vor trimite băncei „Albina“ Cluj cu indi- 
cația „Pentru cassa de ajutor şi împrumut a studen- 
filor universitari din Cluj“ având, ca Nouă să Ne facă 
raport şi să Ne prezinte un tablou despre rezultatul 
colectei, Oradea, Şed. Cons. din 12 Ianuarie 1928. 


(Gl. bo) SS:0ic) SS: Ora aSblc) SS:Dic Seb olo) Sr SS Do) Soo Sos blo) SCRIS le aSblol Stiu S:orc SS blo). Sora Solo) St) 


PARTEA NEOFICIALĂ. 


000 


Enciclica Sfântului. Părinte. 


Când sunt chestiuni mari la ordinea zilei, Papa, 
care este învățătorul lumii în chestiuni de credință 
şi de morală, nu lasă nefolosit prilejul ca să-și spună 


părerea spre luminarea tuturor. Şi catolicii din lumea. 


'nfreagă-l ascultă cu supunere. Regi și principi, po- 
poare și fări se 'ndreptează după cele ce spune 
marele învățător al lumii. Ba chiar şi cei de alte 
credințe privesc cu respect la solida învățătură ce-o 
împăârtăşeşte Papa. 

După războiu, pe urma nenorocirilor cauzate 
de ura 'ntre popoare, mulți s'au străduit să adune 
măcar popoarele creştine într'o mare unitate sufle- 
fească, pentruca astfel să fie mai cu efect lupta 
împotriva curentelor subversive, cari bântuie biata 
omenire. S'au finut chiar și două întruniri mondiale, 
una la Stockholm (1925) şi alta la Losana (1927). 
La aceste întruniri au luat parte popoare de toate 
confesiunile, protestanți de toate nuansele; până și 
biserica orlodoxă a răsăritului a ținut să perlicipe 
prin diferiții reprezentanţi ai săi dela Constantinopol, 
Alexandria; Antiohia, București, Sibiu şi Cernăuţi. 

S'a remarcat dela aceste întruniri absenţa Bi: 


sericii numite catolice, mondiale, care este cea inai . 


bine organizată dintre toate confesiunile din lume 
şi care are și cei mai mulți aderenfți (la 400 mi- 
lioane). Biserica Romei şi-a primit reproșurile ei 
pentru aceasta inexplicabilă absfinere dela o miş- 
care afât de binefăcătoare şi bineintenţionată, până 


și catolici s'au aflat cari nau aprobat cu totul ati- 


tudinea dârză a komei papale. 

Sf. Părinte vine acum şi într'o enciclică mai 
lungă, îndreptată către toți episcopii şi metropoliții 
lumii catolice, explică cu o logică clară şi cu argu- 
menite ce nu sufer confrazicere, atitudinea singură 
corectă din punct de vedere al credinții, față de 
mişcările pancreştine de reunire. 


Pornind dela enunțarea clară a principiului re- . 


velafiunii, pe care se razimă religia creştină şi care-i 
dă dreptul a se socoti pe sine singura religie obliga- 
toare pentru foți oamenii, revelațiune desăvârșită în 


urmă de însuș Fiul lui D-zeu Isus Hristos, — Sfântul 
Părinte arată că acest Isus Hristos a lăsat, pentru 
propagarea principiilor sale morale şi dogmatice 
revelate, o instituție bineînzestrată și organizată cu 
toate cele de lipsă menirei sale: Biserica. Această 
biserică, căreia i s'a dat scopul să conducă la mân- 
luire pe toți oamenii, e imposibil ca să fi di- 
spărut sau corupt, pentrucă Hristos i-a promis asi- 
sfența sa și a Spiritului sfânt. Ea trebuie să existe 
şi astăzi cu aceiaşi învățătură şi organizaţie cum 
i-a dat-o Hristos. A spune contrarul, ar însemna a-l 
blamă pe Hiistos făcându-l de minciună, ori a nu 
afribui eficacitate cuvintelor sale. 

In fafa acestui fapt, esențial în creştinism, ce 
rost au atâtea confesiuni, atâtea secte? Ce vreau 
ele ? Ele, afirmând o greşală enormă: că biserica lu 
Isus Hristos s'ar fi schimbat şi corupt încât azi 
mar exista nicăiri, vreau să se găsească o bază de 
înțelegere între diferitele Jracfiuni creştine, ceeace 
ar fi o nouă normă de credință ps care toți 


„ar putea-o accepiă şi în care toţi s'ar simţi fraţi. 


Aceasta ar însemnă însă o adulterare a învățăturii 
lui Hristos, care trebue să se păstreze şi azi ne- 
schimbată şi nealterată. La aceasta adulterare şi 
falşificare a învățăturii lui Hristos biserica romană 
nu poate aderă. 

“Și tocmai pentru aceea nu poate admite nici 
fiilor săi să ia parte la întruniri, unde vrea să se 
pună bază unui creștinism nou, falş şi greșit. 

După ea o singură unire e posibilă între creștini: | 
în biserica cea adevărată şi nefalşificată dela Apo- 
sfoli și până azi, biserica în care au fost uniți tofi 
creştinii înainte de  dureroasele desbinări făcute 
pentru motive omeneşti. 

Adevărul, şi încă cel descoperit, nu poate 
fi tras la judecată, nici nu poate forma obiect de 
tratalive şi concesiuni. El e unul, trebue admis şi 
recunoscut, de toți, necondiționat. 

D-zeu, care vrea mântuirea tuturor, nu-i posibil 
să fi legat aflarea adevărului de atâtea osteneli, 

cercetări și discuţii, încât viața unui om să nu 
ajungă pentru a-l afla. EI a voit ca acela să se 
poală afla uşor şi repede, pentruca toți să se poată 
bucură de el. E nevoie numai de bunăvoință. 

Sf. Părinte combate mai departe argumentul 
disidenților scos din caritate, când zic că creştinii 
trebue să se iubescă, de orice credință ar fi. Sf. Părinte 
arată că temelia carităfii şi a iubirii este unitatea de 
credinţă, fără de care nu poate fi adevărată car'tate. 
Şi se provoacă la cuvintele Apostolului carității, sf. 
Ioan, care (II. lo. 10) interzise creştinilor săi orice 
contact cu cei de altă credință, ba le opri să-i sa- 
lute chiar. De al!fei aceasta ni-o arată şi rațiunea 
că nu poate fi adevărată .carite unde nu e adevărată 
unire în credință. Cum va putea stă, d. ex., în aceiaşi 
societate religioasă unul care admite Sf. Tradițiune 
ca izvor al revelajiunii divine şi altul care nu o 
admite; unul care admite instituirea divină a ierar- 
hiei în Biserică cu altul care nu o admite ; unul care 
admite prezența reală a lui Hristos în sf. Euharistie 
şi altul care -admite numai o prezență simbolică; unul 
care admite caracterul de jerifă al Sf-tei Euharistii 
cu altul care zice că e numai o pioasă amintire a 
Cinei D-lui ; unul care admite şi crede în invocarea 
sfinților şi mai ales a Preafericitei Fecioare și alții 
cari o atare invocare o [in dezastruoasă pentru unica 
cinstire ce trebue să i-o dăm lui Isus Hristos ? 

Se poate unire și frățietate şi pe lângă o atare 
deosebire în credință, dar numai între cei ce sunt 

cuprinşi de indiferentism în cele religioase, între 
ceice nu cred în valoarea absolută și imutabilă a 
dogmelor creştine, între modernişti, cari afirmă va- 
“doarea relativă a tuturor dogmelor precum şi a tu- 
turor adevărurilor omenești. Atari oameni în praxă 
și 'n teorie sunt atei; şi un asifel de spirit ar. în- 
semna ruina creştinismului. — Deci adevărată ca- 
ritate înfloreşte numai unde există o perfectă uni- 
tate de credință. 

„Sf. Părinte insistă din nou asupra faptului că 
„biserica lui Isus Hristos e imposibil să se fi adul- 
terat ori schimbat. Asta o opreşte însaş promisiunea 
lui Crist; ori atunci el n'a Jost D-zeu, ceeace ar fi 
blasfemarea lui. Unică e Biserica lui /ristos, 
care nu s'a corupti, nu s'a stricat. Singurul înțeles 
în care poate vorbi un creştin adevărat despre unirea 
bisericilor e acela al revenirii la adevărata biserică 
a lui Hristos în care au fost toţi la început a ace- 
lora cari au părăsit-o; şi cari astfel s'au scos pe 
sine din trupul mistic unic al lui Hristos cu care 
nu pot fi uniți ca şi cu cap, până nu sunt membrii 
ai trupului său. 

In concret, unirea bisericilor trebue să se facă 
prin revenirea celor despărțiți la unica adevărată 
biserică a lui Hristos, care este cea zidită pe Petru 
și pe urmaşii lui, pe cari într'o vreme îi recunos- 
cuseră de păstori supremi chiar şi antecesorii di- 








sidenților de astăzi, ca Fotie şi autorii protestan- 
tismului. 

Despre aceasta biserică zice Lactanţiu, un 
vechiu scriitor bisericesc: „Singură biserica cato- 
lică are credința cea adevărată. Aceasta e izvorul 
adevărului ; casa credinţii, templul lui D-zeu, în care. 
de nu vei intra ori vei ieşi din ea, eşti departe 
de-avea nădejdea vieții şi a mântuirii. Și fiind vorba 
de o afacere atât de importantă, nu e bine a se 
seduce pe sine prin dispute încăpăținate. Aici. e 
vorbă de viafa şi fericirea eternă, de cari de nu te 
vei îngriji bine, le vei pierde şi se vor stinge“ (Lact. 
Div. Instit. 4, 30, 11—12). 

Sf. Părinte cere la sfârșit ca desidenţii cari - 
cearcă unire, să nu pretindă Bisericii Romane să 
ştirbească depozitul adevărat al credinței şi să _re- 
cunoască greşelile lor, ci să vină la dânsa ca 
la „stâlpul şi temelia adevărului“ și dânsa le va 
uita toate greșelile şi insultele de mai înainte şi-i 
va îmbrăfişă cu toată căldura inimii sale de mamă 
iubitoare. 

In acest scop îi sfălieşte să ceară în rugă- 
ciuni smerite darul credinfei și cu ajutorul acestulă 
vor putea cunoaşte uşor că biserica Romei e învă: 
fătoarea, rădăcina şi mama bisericii universale (S. 


Cipr.) în carea s'a păstrat neștirbit depozitul credinfei 


creștine, adică ea e adevărata Biserică a lui Hristos. 
Și cunoscând aceasta vor inira întrânsa îmbrăți- 
şându-se toți împreună în aceiaşi credință şi în aceiaşi 
dragoste a lui Hristos? P.T. 

SSD GINO CSN GSN ODIN DINO GENOCID SSN 


Legea cultelor. 


Proiectul de lege pentru reglementarea cultelor 
neortodoxe se va depune pe biroul Camerelor, 
după toată probabilitatea, încă în cursul ,acestei 
săptămâni. După intormaţiile unui redactor al zia- 
rului „Cuvântul“ dela Bucureşti textul arl. 41, care 
după mărturisirea aceluiaș gazelar-profesor dă o 


grea lovittră bisericii noastre unite — este următorul: 

„Bisericile (casele de rugăciune) şi averile bisericești, 
„alară de fundaţiunile cu personalitate juridică distinctă, aparțin 
„comunităţilor religioase locale pe al căror nume sunt: făcute 
„actele de proprietate. — Situaţia fundațiilor administrate de 
„organele bisericești se va regula conform legii persoanelor 
„juridice, 

„Dacă o întreagă comunitate religioasă trece la un alt 
„cult, biserica, casa parohială, cu toală averea acelei comuni: 
„tăţi, devin proprietatea comunilății celei noui. sau la care s'a 
„făcut trecerea. Dacă numai majoritatea membrilor unei. comu- 
„nilăți religioase trece la un alt cult şi acel cult nu dispune 
„în localitate de biserică, minoritatea va acorda majorității, pen- 
„tru clădirea unei alte biserici şi case parohiale, o despăgubire 
„proporlională, care în caz de neînțelegere va fi fixată de tribu- 
„nalul dela reşedinţa curţii de apel din circumscripția respec- 
„livă, iar statul va întregi, la cerere, sumele necesare penlru a- 
„celaş scop. i 

„Ce priveşte sesiile acordate prin reforma agrară, asupra 
„folosinfei for va decide, pentru toate cazurile de trecere dela 


Lă 


O BCU CLUJ 


4 VESTITORUL 





„un cult la altul, Ministerul cultelor de acord cu cel ai agri- 
„culturii“. 


Nu ne facem iluzii; art. cu privire la trecerile 
dela un rii la altul va cuprinde desigur acealeaş di- 
spoziţiuni favorabile ortodoxilor., Ce să ne facem? 
Suntem o ţară „ortodoxă“, unde împotriva tuturor 
Constituţiilor şi legiuirilor moderne din lume, religia 
ortodoxă e declarată religie „dominantă“ în stat, 
Dacă e dominantă, nu e preanatural ca toate legile 
să fie în favorul ei? 

De ce să ne căim? Ni sa dal aceasta cruce 
să o purtăm, pentru ca să ni se pună la încercare 
credinţa. Şi-apoi, nu e oare şi a noastră vina? Dacă 
mai de mult ne vedeam de treabă și lucram peniru 
întărirea credincioşilor noştri în credință, azi am mai 
avea teamă de urmările funeste ale articolilor dlui 
Lapedatu inspirați de duhul infernal al camarilei 
orientale ? Păcatele noasire se răsbună acum. Cu un 
popor credincios cult şi instruat în ale credinţei, la 
nivelul celui din apus, nu niar putea strică o mie 
de arlicoli Lapedatu ct Comp. Dar în trecut am [lă- 
cut prea puţin pentru luminarea şi întărirea popo: 
rului nostru în credința catolică. Ar mai fi în stare 
unii vântură-țară să ducă la neunire poporul nostru 








instruat în religie, pe chestii de certuri materiale ş. a. 
peniru a fi nevoie a recurge la aplicarea dispoziţiilor 
legii Laped:tu? Niciodată. 

De ne-am recunoaște greşelile măcar acum şi 
să ne punem la lucru. Preoţimea să lucreze împotriva 
analfabetismului religios, să instruiască poporul: de 
ce suntem noi catolici şi de ce trebue să rămânem 
catolici chiar şi cu preţul sângelui şi-a! vieţii. Intăriţi 
astfel în credință ce ne vor putea sirică meschină- 
riile omeneşti ? Doar drepiaiea și adevărul nu se pot 
forja în nişte articoli comb.naţi de meschinării ome- 


neşti, ci ele sunt eterne, plutesc de asupra sufletelor 


şi nu se lasă siluile de combinaţii omeneşti. 

Să nu descurajăm! Legea Lapedatu se va votă, 
poate cu modificări neesenţiale, cu toată opoziţia şi 
intransigenţa arhiereilor noştri. Aşa-i pusă la cale de 
clicăria bizantină. Dar nouă nu ne va strică, precum, 
nu ne-a stricat, în realitate, afsră de o adâncă umilire, 
nici paragraful cu „religia dominantă“, ci mai mult 
ne-a folosit, deşteptâd în noi vigilenţa şi simţul de 
demnitate față de noi înşine. Socoteliie iui D:zeu 
trec peste socoteliie oamenilor, mai ales dacă ace: 
ştia sunt inspirați de satan. P. 1. 


EPISCOPUL 
BARON VASILE ERDELI (Ardeleanu, Erd€6lyi) » 


(1843-1862) 
de Dr. IACOB RADU, prepozit prelat papal. 


(Extras din Istoria Diecezei române-unite a Orăzii-Mari, în lucrare) 


II. Canonic 

Această rodnică activitate (de paroh) la învrednicit 
să fie numit în 9 lunie 1835 canonic în Capitulul nostru 
catedral. Îndată la început i-s'au încredinţat spre ad- 
ministrare mai multe fonduri diecezane, cari sub în: 
țeleapta sa chivernisire au prosperat frumos. In chip 
deosebit însă a purtat grije de Seminar, câştigându-şi 
meritul de a fi socotit ca cel mai vrednic rector al 
aceluia, şi este lucru de sine înţeles că în mod deo- 
sebit Pa avut în grija sa şi după cea ajuns episcop?). 
În urma uneltirilor Sârbilor, cari nici de cum nu ve- 
deau cu ochi buni trecerile la unire prin cari scăpau 
bieţii Români din ghiarele lor, prin anul 1838 s'au 
iscat tulburări în comunele din comitatul Aradului şi 
pentru liniştirea acelora a fost numit comisar al 
guvernului Ignaţiu Hertelendi administratorul comita- 
tului Torontal, iar din pautea diecezei noastre Vasile 
Erdeli şi loan Alexi parohul din Oradea-Olosig, cari 
au vizitat acele parohii şi au consitatai, că poporul 
este destul de statornic în credință, dar sufere multe 
lipsuri în ce priveşte starea bisericilor, sau mai mult 


1) Dăm aici aceasta biografie a unui dinire cei mai distinși episcopi ce i-a 
avut dieceza noastră, pentruca văzând trecutul să ne însuilețim de viitor. Numai 
o instituţie ce-şi cunoaşte trecutul, va progresa şi în viitor. 


2) |. Georgescu p; 42 şi urm. 


a capelelor, cari earu în stare dezolată. 

„ Inaintând în grad Erdeli a ajuns la treapta de 
canonic custode. Ca semn de_ distincţie din partea 
autoriţăţilor civile a fost numit şi asesor al tablelor 
judiciare din comitatele Cianad, patria sa, şi Ciongrad. 


Ii. Episcop. Activitatea pastorală. 


|. Vacanţele lungi ale scaunelor episcopeşti tot- 
deauna aduc mari neajunsuri în starea episcopiilor, de' 
aceea, numirea lui Vasile Erdeli de episcop întâmplată 
la 2 August 1842, după o vacanţă aproape 5 ani a 
scaunului episcopesc, a fost primită cu mare bucurie 
din partea clerului şi a poporului credincios, care vedea 
că soarta diecezei ajunge pe mâni atât de bune. 

In 30 lanuarie 1843 a fost preconizai de către 
Papa Gregoriu al XVI-lea şi în 11 Iunie, ziua de Sf. 
Rusalii, a fost consacrat în Blaj din partea episcopului 
loan Lemeni, asistat de către loan Corneli, vicarul 
capitular de aici şi Simion Crainic prepozitul din Blaj. 
In Dumineca următoare, 18 lunie, a fost instalat cu 
mare solemnitate în scaunul său şi cu acea ocaziune 
a ţinut o prea frumoasă vorbire, în limba iatină către 
cler şi în cea română către popor, din care ca şi din 
toate vorbirile, circularele şi pastoralele sale, se vede că 


O BCU CLUJ 


VESTITORUL 5 





era teolog profund, orator distins şi înțelept ocârmuitor. 
Acest discurs în formă de epistolă pastorală a fost 
comunicat şi clerului şi poporului din dieceză. 

In numele clerului a fost salutat printr'o splendidă 
vorbire din partea vicarului capitular loan Corneli. 
Clericii noştri din seminarul latin Vau salutai prinrt'o 
frumoasă Odă latinească, 

După instalate a numit pe Corneli de vicar ge- 
neral şi a plecat la dieta ţării la Pojon. - 

Fiindcă Capitulul prin numirea lui Erdeli de epi- 
scop şi în urma vacanţelor de mai înainte, se redusese 
la doi membri, a făcut propunerea pentru completarea 
aceluia -cu bărbaţi vrednici şi distinşi, şi cu datul 10 
Octomvrie au fost înaintați loan Corneli prepozit şi 
Nicolae Borbola lector şi au fost numiţi membrii noui: 
Vasile Cristian, loan Pac, Alexandru Dobra şi loan Alexi. 

In 12 Septemvrie a dat cea dintâiu epistolă pa- 
storală către clerul său, un splendid document de 
Ştiinţă teologică şi înţelepciune pastorală. După ce 
arată clerului sublima lui chiemare, marea datorință de 
a învăţa şi de a povăţui poporul pe calea mântuirei, 
îi îndeamnă pe toţi să se cultive mai întâiu pe sine 
prin studiul teologiei şi lectură continuă de 'opuri şi 
cărţi bune, şi mai ales să se arete tuturora ca pildă 
bună prin viaţă cinstită şi cucernică: „Că mă tem că 
nu cumva, dacă voi veni, să vă aflu pre voi cum nu 
voiesc, şi voi sa mă aflați precum nu voiți; să nu 
fie între voi certe, pizme, mânie, sfezi, clevete, şoapte, 
sumeții, turburări; co, dacă voi veni iarăşi, să nu 
mă smerească Dumnezeu! meu la voi, şi să plâng 
pre mulfi, cari au păcătuit mai înainte şi nu s'au 
pocăit“: (II Corint. XII, 20—21). In special le porun-: 
ceşte: să nu cuteze nici unul a-şi părăsi în Dumineci 
şi sărbători, şi nu numai în acele zile, dară şi preste. 
săptămână să slujească S. Liturgie cât mai des. Să 
țină posturile să se ferească de exces în beutură; 
alară de călătorie să umble tot în reverendă; să-şi 
cultive în mod decent părul şi barba şi să aibă viaţă 
familiară exemplară, având în această privință grije 
mai ales preotesele cari trebue să fie exemplu tu- 
turor femeilor din comună! Lucruri, precum vedem, 
vrednice a fi des repetate: mai ales în zilele noastre.!) 

2. Credem a îi de folos să mai amintim câteva 
circulare mai importante. | 

In 7 August 1844 şi 10 Octomvrie 1852 a dat 
ordin: să se facă conscrierea nominală a credincio- 
şilor din parohii şi filiale, inventar despre averile şi 
ediliciile bisericeşti şi şcolare, raport despre văduvele 
şi orfanii de preoţi şi despre starea morală a credin- 
cioşilor. In sfârşit prescrie terminul când preoții şi 
protopopii aveau să înainteze socoţile şi rapoartele 
anuale dându-li-se şi instrucţiuni cum au să le facă. 
În 10 Iunie 1848 s'a poruncit preoţilor să catechiseze 
pe prunci în şcoală şi pe cei adulţi în biserică în pre- 
zența părinţilor. Cu multă tărie insista asupra datorinţei 


1) Copie în Protocolul circularelor parohiei din Oradea, catedrală. 











preoţilor de a predica regulat şi bine, de aceea cerea 


ca să i-se prezinie spre censurare predicile sau schi- 
țele acelora. În arhiva diecezană se află multe predici pe 
cari Erdeli a scris cu mâna proprie că le-a văzutşi cetit 1.) 

In 29 lulie 1848 a dato lungă şi detailată in- 
sirucţiune peniru apărarea în contra epidemiei de holeră. 

In 15 Agust 1851 şi în 18 Aprilie 1852 a dat 
iarăşi 2 importante pastorale, insistând în cea dintâiu 
asupra portului preoţilor, căci mulţi preoţi ba chiar şi 
unii protopopi: „despreţuind orbiş sfaturile părinţeşti 
şi ordinaţiunile- mai marilor săi legiuiţi.... acuşi în 
brace (cioareci) largi şi pistrițe, acuşi în vesimânt scurt 
asemănat la deşertăciunea seculară, şi încă preste 
aceasta cu căciula pre cap lără tot semnul preoliei, 
cu ocazia lârgurilor şi airea cu pipa (lula) cu taşniţa 
şi cu alte scule de fumat, spre publica sminteală, şi 
chiar în vederea tuturor nu l:-e ruşine a umbla fumând 
prin sate, cetăţi, săticele şi cotiturile cetăților, ba încă 
şi în vederea mea“. Drept aceea sub grea răspundere 
opreşte pe toţi, ca afară de călătorie mai lungă să 
umble în haine seculare. „lară barba care preoților 
mai ales de ritul răsăritean e proprie şi rituală (înda- 
tinată), să o crească cu străduință conștienţioasă,: din 
contră să se reţină dela purtarea părului ori cum con- 
formată după geniul secolului vântos“ | 

In a doua spune că dupăce prin regularea ve: 
nitelor preoţeşti la 300 fl. lipsurile-vieţii le sunt aco- 
perile, rămâne ca şi ei în măsură mai mare să se 
dedice chiemărei lor. In deosebi îi îndeamnă și înda- 
torează din nou să înveţe poporul prin predici şi  în- 
văţături, să crească şi lumineze tinerimea atât în şcoală 
cât şi în biserică, căci dela creşterea şi luminarea ei 
atârnă înflorirea religiunei şi a moralităţei şi prin ace: 
stea şi viitorul bisericei. | 

Prin alte trei circulare opreşie pe preoţi, să se 
amestece în treburi politice şi în daraverile lumești 
ale credincioşilor lor, căci prin aceea numai se expun 
să fie duşi şi purtaţi pe la tribunalele civile şi militare 
şi să-și neglijeze oficiul. 

Mare grije a avul Erdeli şi despre acurata ad: 
ministrare şi buna chivernisire a averilor bisericeşti, 
dând bune instrucţiuni şi aspre porunci în această 
privință. Aşa, prin circularele din 21 Decemvrie 1852 
No. 1577 şi din 13 Noemvrie 1857 No. 1285, a ordonat 
să se aleagă de curatori sau ctitori numai de aceia 
cari au purtare morală exemplară şi garanţă materială 
îndestulitoare şi mai ales cari știu şi ceva carte. Să 
se poarte protocol (ziar) regulat şi banii să se deie 


“ împrumut numai la. oameni siguri, cu cavenţi şi cu 


contract şi la sume mai mari cu întabulare. In tot anul 
să se facă raţiuni, socoţi, după formularul ce li-se ală- 
tură şi după revizuire din partea protopopului să se 
înainteze la Ordinariat spre aprobare. Din anul 1859 
avem chiar un Regulament tipărit pentru administrarea 
averilor bisericeşti. 

1) Ms No. 203, 235 şi 234, 


(Va urmă), 

Plinirea vremii (Mesia). 


dramă în 6 acte si um prolog 





PERSOANELE: 

Irod, regele Judeii . . , . . , .5S5ani 
Abiron, secretarul lui Irod . . . ,60,,, 
Gamaliel, îlosof . , . 35, î 
Noftanail, farizeu . sfetnicii 40 ,, 
Zabulon, saduceu . . . lui 40, 
Agab, preot . „| Irod. 60, 
Bachides . . . . ,„. / 60 , 
Melchior . 
Baitazar . Crai din 
Gaşpar . răsărit. 
Arisfobul, arhiereul . , . . . , . 70.ani 
Esron . sata preoți 
Manasse . .. . | şi | între 50—70 ani. 
Achim . „.) cărturari 
Bătrânul Simeon . 100 ani, 
Petru . 8%, 
loan . . | păstori 40 » 
Nicolae . . A 40, 
Barbu, copil de suflet a lui Petru . .!18„ 
Iosif, mirele Mariei . , . . . . .45 j 
Maria, mama lui Isus je ca e de e EBay 

, “Ingerul . 
Sutaşul .. .,, . „35 „ 
Marta, sora Mariei şi a lui PN „20, 
Mame cu copii în braţe 
Estera, doică la lrod , , , ., . .45,, 

.. Cornelius, oslaș de pază la palatul lui 
lrod. -.. 5 e: d, a „28 „ 

julia, soţia lui Cornelius sua a a 20 ap 
Mamele pruncilor ucişi. . .., .. 
Glasul copilului lui Irod . . . 
Glasul , ,; Cornelius . ( afară de 
Corul copiilor ucişi . . . . , șcenă. 
Corul ingerilor. . . . . . i 


Marcus Porcius Cato Ulticensis, comandantul 


cetății Ultica „49 ani 
Galius Cassius Longinus, senator, prietenul lui. Cato. 
Marcus lunius Brutus, neţotul lui: Cato. 
Caius Julius Caesar, imperator, A 
Senalori, popor, soldați romani. preoți, cărturari, 
PROLOG. 


ori se petrecea în cetatea ÎItica: (în Africa), 
după lupta dela Tapsus, în anul 46 înainte de Hristos. 
Scena reprezintă un aftrium, în mijloc compluvium, 
în fund patul (asămănător unei canapele ţărăneşti), la 
dreapta lui o masă pătrată; la stânga o fereastră, prin 
care se vede o parte din poaria cetăţii. La dreapta 
mesei o uşe, în stânga scenei alta. 

La ridicarea cortinei, Cato, e răsturnat pe pat, 
cu pieptul gol, plin de sânge, sabia răzimată de el. 


Un senator: (intră, după ce vede îngrozit scena, 
strigă) Longinus ! Amici! Cato moare. 

Longinus : (de afară) Moare? : 

Senatorul: S'a sinucis, 

Longinus, mai mulţi senatori năvălesc la patul 
lui Cato, îl spală de sânge, îi leagă rănile; în timp ce 


de AUGUSTIN COSMA. 


Longinus, observând pe masă o tăbliță cerată, o 
ceteşte : 

„Petrenius lui Cato sănătate ! Gaesai ne-a învins. 
Scipio Metellus, fugind spre corăbii a fost ucis. 
Elefanții lui luba, cari "trebuiau să ne apere, ne-au 
sdrobit legiunile. Cavaleria indigenă a fugii. Pe luba 
l-am ucis în duel. Nu voiu trăi mai mult decât repu- 
blica. Vârful sabiei mi-e la capul pieptului. Vale. 
(Citeşte scrisoarea cu glas tare, în atenţiunea celor 


ce sunt ocupați cu legarea rănilor lui Cato. — Cato 


însuşi se trezeşte, ascultă şi nuw'nţelege ce se petrece 
în juru-i. La partea scrisorii:- „Nu voiu trăi mai mult 
decât republica“ — înțelege situaţia, îşi observă rana 
-“din piept legată, î-şi smulge Seo atina) se ridică; spri- 
jinit de pretini. 


Cato: Ah! nu rănile mele! Rănile republicii 


legaţi-le ! Şi liniştea morţii vreţi să mi-o răpiți? 


Longinus: — Tu nu trebuie să mori, Cato. 
Cato: +— (după ce merge sprijinit de  prietini şi se 
aşează în fotoliul de lângă masă) Ce rost mai are 
viaţa mea, dacă moare republica? 

Longinus : == Nu moare dacă trăeşti 
tine moare! Tu eşti singurul ei sprijin. 
din spre poartă): 


tul Cu 


Glasuri (atară în depărtare 
„ Trăească Caesar. 

Cato: Moare... moare republica, cu numele 
tiranului pe  buzele-i prostituate. Oh! libertate unde 
eşti, când fiii tăi, de bună voe, îşi pun sgarda 
tiranului pe grumazi, pentru un os, a cărui carne 
tiranul a ros-o. 

Glasuri — (aiară, ceva mai aproape): Trăească 
-marele Caesar! 

Cato — (ironic, jalnic) : Ce mari am fi noi, de 
era el ceva mai mic. Marele Caesar! Prea mare a 
crescut în casa republicii, apărat de zidurile ei, nutrit 
cu sângele fiilor ei; a crescut, de n'a mai încăput în 
ea; i-a spart acoperişul, ca. să se poată înălță - şi-a : 
despicat-o în două, ca să se poată îngrăşă. 

Glasuri — (afară, mai. aproape): Trăească Cae- 
ssar, împăratul nostru ! 

Cato. — Oh! Popor! Copil răsfățat. Nu poți 
trăi fără păpuşi, pe cari le iubeşti, — ţi-am fost în- 


'sumi păpuşă, — 'dar însuţi le strici, ca să le plângi 


apoi desnădăjduit. | 
Glasuri — (afară, tot mai aproape): Trăească 
Caesar, învingătorul nobil, ce dă iertare celor învinşi. 
Longinus : Cato, lasă să-ţi legăm rănile. Să tră- 
„ieşti Cato! Caesar e, nobil. Republica n'a murit. 
Cato. — Copii tricoşi! Vă'nchinaţi totdeauna 
celui mai tare, de care vă temeţi, dela care-nădăjduiţi. 
Glasuri — (afară din ce în ce mai aproape): 
Trăiască Caesar învingătorul ! | 


j -  OBCU CLUJ 


ÎI CE UER E 


" Longinus. — Trăească Caesar învingătorul! Să 
trăeşti Cato! Cu Caesar vom învinge loată lumea. 

Senatorii: Trăească Caesar! 

Cato. — O, bărbăţie romană, de ce-a trebuit să-i 
mâncaţi la moartea mea pomana. O zei, fără credinţă 
'nvoi, virtutea romană e inscripție pe mormintele siră- 
moșiilor. (Către Longinus şi senatori) Aţi învins şi o 
să mai învingeţi, dar vai vouă învingătorilor. 

Longinus : — Invinşilor, vrei să zici, Caţo! Când 
învingătorul: nu e nobil. 


Cato. — Nu, nu!.. Brennius a spus: Vai vouă 


învinşilor! — când a cuprins Roma. Şi n'a fost vai | 


de voi. Voi.i-aţi plătit lacomului şi greutatea sabiei 
cu aur! Şi n'a fost vai de voi, căci credința voastră 
în zeii strămoşeşti şi moravurile austere, ca ale lui 
Cincinat, v'au câştigat din nou puterea şi bogăţia. 
Dar vai vouă, când: vi-se va spune, şi este aproape 
timpul, să vi-se zică: Vai vouă învingătorilor! 

Veţi invinge “stăpânind lumea'ntreagă. Vă veţi 
împodobi trupurile, casele, templele cu podoabele po- 


poarelor subjugate. Dar vai vouă, căci veţi fi învinşi. 


de golătatea sufletului vostru, despoiat de credinţa în 
zeii noştri strămoşeşti: austeri, drepți, curaţi, creatori ai 
disciplinei şi ordinei romane. Vai vouă, că aţi întro- 
dus, în sufletu-vă gol de credință, poezia imorală a 
miturilor greceşti. Vă bateţi joc de aceea, la ce se'n- 
chinau părinţii vostri: virtutea şi credința şi vă'nchi- 
naţi la ceea de ce se ruşinau ei: imoralitatea, necre- 
dinţa ... Vă'nchinaţi zeilor creaţi după chipul şi asă- 
mănarea Grecului : certăreţi, imorali, înșelători, adulteri. 

Glasuri (aproape) : Trăească Caesar învingătorul, 
ce dă viaţă celor vii şi . cinste celor morţi. 

Longinus. — 'Trăească Caesar mântuitorul ! 

Cato. — Viaţa lui Caesar e moartea republicii, 
pe care nici moartea lui nu o va mai mântui. Caesar, 
Pontifex Maximus ce nu crede în zeii, pe caşe-i repre- 
zintă, nu vă va mântui! Vă veţi înecă în propria-vă 
unsoare : unsoarea murdară a imoralităţii şi a nedrep: 
tăţii ce o faceţi popoarelor, cu dreptul în mână. 

Glasuri (aproape). Trăească Caesar mântuitorul! 

Cato. — Mântuirea nu e robie, mântuirea e li- 
bertate, (profetic). Trebuie să vină mântuitorul să re- 
nască'n sufletele voastre credința, să vă facă liberi 
pe propria-vă voință, să vă mântue pe voi de voi în- 
şivă; să replanteze sufletele în .pămâniul adevărat al 
firii romane, de care v'aţi depărtat, 

Glasuri — (bătăi în poartă): Deschideţi porţile 
să între Caesar imperatorul. 

“Cato. — (sfârşit) Republica... a murit. 
zeul strămoşilor noştri, închide porţile templelor tale, 
şi le zăvoreşte pe veci... să se coboare pacea în 
inimile lor, pacea veşnică... Republica a murit... 


dar Roma,... Roma va... trăi. — (moare). 
Caesar. — (întră prin stânga scenei însoţit 
de Brutus, senatori și ostaşi) Unde e Cato? 


lanus, 

Longinus. — (arătându-i-il) A murit. 
Caesar. — (trist) Păcat! Cea mai frumoasă 
pare a învingerii mi-a răpit-o. Nu moartea, ci prie- 
tenia adversarului o doresc. 


Brutus. — Ce n'a putut el face! S'a sinucis ca 
să nu se'nchine clemenţei tale. 


Glasuri (afară) : Trăească Caesar învingătorul. 

Caesar. — (trist) Al trupului mort, căci cel 
învins de mine în viață, — prin moartea-i m'a învins. 

Glasuri (afară): Trăească Caesar învingătorul, i 


— CORTINA — 

Se poate vindeca boala ă 
de plămâni? 








Chestiunea aceasta de cea mai mare imporlanţă interesează pe 
toţi, cari suferă de astmă, tuberculoză de plă- : 
mâni şi laringe, oftică, cathar de plă-. 


mâni (Apicitis), tuse sau răguşeală cro-  . 


nică, bronchită eic şi nu au fost vindecați până acuma, 
Toţi acești bolnavi primesc dela noi absulot gratiso. 
carte ilustrată din pana D-lui Dr. med. GUTTMANN, 
fost medic-șef la sanatoriul Finsen cu următorul cuprins: „Se : 
poate vindeca boala de plămâni ?* Spre a da ocaziune bolna- 
vilor a se lămuri despre felul suferințelor lor, ne-am hotărit a. - 
trimile oricui cartea susnumită fără orice spese în folosul tuturor. . 





Trimiteţi o carte poştală cu exactă adresă: 


PUHLMANN et Co., BERLIN S24.. Si 


" MILIGELSTRASSE 25-25a. 


OS EIDEI SIO GIO OG EIGIEIOE SeGI € și 
CRONICI 


000 N 

— Piedecile unirii bisericilor. După dl Fran - 

cois Pâris, un laic savant şi bineorieniat în chestinnilg: i 
bisericeşti orientale, singurele piedeci ale reunirii „Bi+ 
sericilor, după cum a spus într'o conferință ţinută la 
Constantinopol, ar fi: indiferentismul muitora, descu- 


maia iti 


rajarea altora, _r neîncrederea reciprocă, ” neînjelegerile 





rezultate din aceasta neîncredere şi. uriele dificultăți 
politice. Toate acestea, zice d-l Fr. Pâris, nu trebue” 
să ne împiedece de-a lucră pentru unire: spre acest 
scop trebue să ne întâlnim pentru a ne cunoaşte, trebue 
să ne cunoaştem pentru a ne înţelege, trebue să ne 


înțelegem pantru ca să rie iubim și să ne unim.. 
— Predici la catedrală. 2 Februarie M. On. 
Vasile Barbul; 5 Februarie: CIl.: Dr. Vasile Chirvaiu ; 


12 Februarie: Mer. Dr. Grigorie Pop; 19 Februarie : 
Rvs. llie Stan. 

— O vorbă senzaţională a patriarhului ecu- 
menic. In 23 Nov. 1926 patriarhul ecumenic (dela 
Constantinopol) Vasile al II-lea, cu prilejul -audienţei 
acordată d-lui Frangois Pâris, a zis: „Dacă s'ar putea 
întruni un sinod ecumenic eu aş merge personal la 
Roma și l-aş ruga pe Sanclitatea Sa Papa ca să-l 
prezideze“. Cuvintele, după mărturisirea celor prezenţi, 
Sunt autentice, Va să zică în cercurile cele mai de 
sus nu e Chiar aşa de tare urît Papa ca în cele de jos. 


— Cea dintâi distincție papală pentru o 
doamnă română. Cetim în foile din Blaj că Prea- 
sfântul Părinte Piu XI a acordat D. nai Dr. Boila, pre- 
zidenta Reuniunii „Sf. Maria“ a femeilor române gr. 
cat. din Cluj distincţia „Pro Ecclesia et Pontifice“ pen- 
tru zeloasa activitate desfăşurată în cadrele acelei Reu- 


niuni, E cea dintâi distincţie de felul acesta la noi şi 


ar îi foarte folositor a îndemnă pe doamnele noastre 
române la zel apostolic prin astiel de distincţiuni. 


— Paliul Inalt Preasfinţiei Sale Valeriu al 
Orăzii. Paliul arhiepiscopal, acordat 1. P. S. S. epi- 
scopului nostru diecezan din prilejul jubileului de 
150 de ani al diecezii, care după cum se ştie; tre- 
buiă cerut în Consistor Papa, care s'a [inut abia 
la 20 Dec. 1927, însfârșit a sosit. Este priviley per- 
sonal de care [. P. S. Sa se poate folosi fără re- 
stricțiune ori. unde afară de Roma. Dorim să-l poarte 
întru mulți ani cu bine! 


— Enormităţile D-lui A. C. Cuza. D- A, C.- 


Cuza, cunoscutul leader antisemit, scos la pensie pen- 
tru limită de vârstă, se năpusteşte acum asupra Va- 
ticanului şi a Bisericii catolice afirmând că aceasta 
face nici mai mult nici mai puţin: politică semită, 
căci „în Biserica dela Roma s'au întrodus jidanii, îă- 
cându-o să se întoarcă impotriva capului ei, de-a 
apăra pe creştini“. Şi ce e mai mult, după elucubra- 
țiile D-lui Cuza până şi „Cardinalul Gaspairi, secre- 
tarul de stat actual al Vaticanului, (e): jidan de ori- 


gine, înrudit cu jidanii, în tot cazul, instrument al ji- - 


danilor, (cum se licitează D-l Cuza pe sine însuş), cum 
dovedeşte politica lui, curat jidănească“. („Apărarea 
Naţională“ din 22 lanuarie 1928 — No. 4, Anul IV) 
Risum teneatis. Bătrânul profesor la urmă va muri d: 
halucinaţii în urma fanteziei exaltate ce o are: D-l 
profesor, care într'o vreme era considerat ca un lup: 
tător serios, ajunge a se face de râs cu astfel de 
inepţii (de pildă cu Testamentul vechiu). l-am aminti 
vorba latinului: Sutor, ne ultra crepidam! Facă Dl 
profesor politică naţională, nii teologie, 

— A apărul: Apărarea creştinismului prin Unirea Bi- 
sericilor, studiu dogmatic, canonic, istoric, social, de actuali- 
tate... după P. Aicala Franco. prelucrat de Dr. Victor Bojor ca- 
nonic în Gherla. Cu un supliment: Porniri și mişcări de Unire 
cu Biserica Romei din zilele noastre mai ales la Români. 

Iubite cetitor! Nu-ţi va părea rău dacă vei fi citit aceasta 
„carte, jEste scrisă calm şi obiectiv. Costă. 140 Lei la Librăria 
"Seminarului teologic gr, cat. Oradea. 


„Măr, 

5 Februarie. Dumineca Vameşului şi a Fariseului, vers !. 

Sâmbătă la. însărat pe 6, ale înv. 4 şi ule Triodului 2. 
Mărire Şi acum dogm. ver:ului. Intrat, Siihoavna înv. Măr. Şi 
acum din Triod. Troparul înv. Mărire Şi acuma Născ. v. |. 

Duminecă la Mânecat. Troparut ca Sâmbătă. Sedelnele 
șcl. ale înv. Antif. v. 1. Evangh. înv 1-a. Măr. Şi acum şi Sti- 
hira Triodului. Catavasii ; Deschide-voiu... Luminăt. înv, 1, Măr. 
Şi acum. Luminăt. Triodului. Laudele pe 4, ale înv. 2, ale Trio- 
dului 2. Preabinecuv Doxologia. 


„La SfusLiturghie. Fericirile v. 1. După intrat Trop. înv. 
Măr. Şi acum. Condacul Triodului. Ap. şi Evangh. Duminecii 
Vameșului şi a Fariseului șcl. 

La însărat. (6 Februarie S$. Vucol) pe 6 cu Măr. Şi acum, 
Stihoavna cu Măr. Și acum din Mineu, Troparul Sf-lui Măr, Top. 
îngerilor. Şi acum a Născ. 

12 Februsrie. Dumineca fiului rătăcit, vers, 2, 

Sâmbătă la însărat pe 6, ale înv. 4 şi ale Triodului 2. 
Măr. Şi acum dogm. versului, Intrat. Prohimenul zilei. Stihoavna 
înv. Măr. Şi acum din Triod. Troparul înv, Măr. Şi acum-a 
Născ, v. 2, 

Duminecă la Mânecat. Trop. ca Sâmbătă. Sedelnele înv, 


Polileul și za râul Babilonului. Antii. v. 2. Evangh, înv. a 2-a, 


Inv, lui Hristos şi Ps. 50. Mărire-Şi acum şi Stihira Triodului 
(vezi Dum. Vam. şi Far.). Catavasiile Triodului. Luminăt. înv. 2. 
Măr. Şi acum Luminăt. Triodului. Laudele pe 4, ale înv. 2 și ale 
Triodului 2, Preabinecuy, Doxologia. 
i La Sf. Liturghie. Fericitile v. 2. După intrat Trop. înv., 
Şi acum Condacul Triodului. Ap. şi Evangh. Duminecii 
Fiului rătăcit şcl 

La însărat. (13 Febr, Si. Martinian) pe.6, din „Octoih 3 
şi din Mineu 3 cu Măr. Și acum. Stihoavna din Octoih. Troparul 
Si-lui. Mărire al îngerilor. Şi acum a Născ. v..4. 

E ui — Misă — 

— Cumpăraţi cea mai nouă biografie a marelui me- 
cenate-episcop Mihail Pavel. ! 

Autoritățile bisericeşti şi "laice despre noua lucrare 
asupra lui Mihail Pavel: 

Excelenţa Sa Nunţiul Apostolic din Bucuresti, 6 lanuarie 
1928, între altele, scrie: „Vă binecuvântează pențru această operă, 
la care ştie că aţi pus și puneţi atâta suflet“. 

I. P. $. S. Dr. Vasile Suciu, mitropolitul de Alba-lulia şi 


“Făgăraş, între altele sub No. 40—1928 scrie din Blaj: biografia 


e scrisă „cu pricepere și dragoste“ şi trebue . privită ca „un 
prețios serviciu“ făcut bisericei noastre. De aceea a recomandai-o 
preoțimii să o cumpere peritru bibliotecile parohiale. 

La fel scrie şi [. P: S. S. Alexandru 7h. Cisar, arhiepi- 
scopul latin din București, senatorul de drept al catolicilor. din 


țară, la 9 Ianuarie 1928; 
Cine vrea să se convingă de rezuliatele practice ale ade- 


văratului spirit evangelic trebue să aibă neapărat această lucrare. 

„Lucrări de felul acesteia sunt răsplata pentru memoria 
marilor noștri morţi, dar mai ales sunt pildă pentru noi și urmașii 
noșiri, ca să lucrăm la fel“, General /. Manolescu, preşedintele 
„Caselor Naţionale“, București. 

Format 8%, pagini 96, pre[ul 25 Lei. Comandele se fac 
la Librăria Seminarului, Oradea - 

— Comandaţi Paraclise mariane şi broșura 
Sfintei inimi! — tot acolo. 5 Lei bucata. 

